Lav et referat af nedenstående tekst:

Tekst:
Det er nok ikke mange i Nordjylland, der kender firmaet First Camp, men måske det ændrer sig snart. Den skandinaviske kæde, der ejer en lang række campingpladser over hele Sverige og også i Danmark, har nemlig udvidet porteføljen med endnu en plads. Den kendte Klim Strand Camping ved Fjerritslev. Det fortæller First Camp i en pressemeddelelse. - Klim Strand Camping er en naturlig tilføjelse til First Camp-familien i Danmark. Med opkøbet af Klim Strand Camping vækster vi yderligere i det nordjyske, og vi glæder os nu for alvor til at skabe mange lykkelige campingminder med både nye og gamle gæster, udtaler First Camps investeringschef Ola Bååth. Købte Jesperhus Hvis navnet First Camp måske får en klokke til at ringe, er det fordi pr. 1. januar overtog ferieparken Jesperhus på Mors og købte Overgaard-familien, der startede parken op helt tilbage i 1966 for et hemmeligholdt beløb. Både dengang og nu lægger First Camp vægt på, at der følger investeringer med, når de køber campingpladser og ferieparker op. Og med en voksende liste af pladser i Danmark er man snart klar til at investere og udvikle efter den model First Camp praktiserer. - Vi arbejder hver dag aktivt med datadreven gæsteindsigt, som betyder, at de investeringer, forbedringer og øvrige tiltag vi laver, er baseret på, hvad vores gæster vil have og ønsker af os. Først nu har vi tilstrækkelig brugbare data, som betyder, at vi for alvor kan geare op på vores danske destinationer. Alle de penge vi tjener i First Camp kæden, bliver geninvesteret, og skal ud og arbejde på de enkelte campingpladser, forklarer Kim Petersen, der er First Camps regionschef i Danmark i pressemeddelelsen. Han oplyser videre, at man ønsker at bholde så meget som muligt af det nuværende personale på Klim Strand Camping.

Referat:
Den kendte nordjyske campingplads Klim Strand Camping kommer på udenlandske hænder fra 1. februar. Her overtager kæden First Camp pladsen ved Vesterhavet.